runetrust/blame-folketinget-dk huggingface dataset:
Johanne Schmidt-Nielsen (EL), 2013-10-31:
Derfor foreslår Enhedslisten altså med det her beslutningsforslag, at regeringen pålægges allerede i det her folketingsår at fremsætte et lovforslag og gennemføre de nødvendige administrative ændringer, så ingen afskæres fra at få opholdstilladelse med den begrundelse, at de selv eller deres ægtefælle har modtaget revalideringsydelse.
Christian Wedell-Neergaard (KF), 2006-01-12:
Det er sådan, at der i kommunernes regnskaber er ganske store midler til it-anskaffelser, og derfor er det at opgøre noget som engangsudgifter vanskeligt, fordi de 5 mia. kr., der er til rådighed, jo anvendes løbende og man har en cirka 4årig udskiftningsperiode.
Marie Bjerre (V), 2022-02-01:
Faktisk tænkte jeg, da jeg læste forslaget, at forslaget har rigtig mange gode elementer, som jeg da faktisk tror at jeg gerne ville gå til valg på, hvis jeg selv var byrådspolitiker, eller hvis jeg selv stillede op til kommunalvalget: Hvordan får vi en mere grøn by der, hvor jeg bor?
Peder Sass (S), 2004-03-17:
16-18 tekniske fejl i busser, der har været 18-20 fejl med hensyn til kontrolapparater, og så er der det, der er det helt paradoksale, der har været 7-8 chauffører, som slet ikke har haft et erhvervsmæssigt kørekort, altså adgang og ret til at køre busserne.
Peter Kofod (DF), 2023-12-07:
Jeg frygter, at det forholder sig på den måde, at netop disse lande og netop disse bevægelser får endnu mere blod på tanden til at kræve indsnævringer af vores frihedsrettigheder, og at disse lande og bevægelser nu kan se, at presset har virket: Den danske regering gav efter, et flertal i Folketinget gav efter.
Jakob Sølvhøj (EL), 2016-12-01:
Så træk dog for pokker i bremsen, vent, til vi har rapporten fra ekspertudvalget, og hør, hvad det er for tanker, der er i ekspertudvalget, om, hvordan man skaffer økonomiske incitamenter til eleverne, sådan at vi ikke er i den situation, at man, lige inden udvalget fremlægger sit forslag, tager en stor del af forsørgelsen fra produktionsskoleeleverne.
Rosa Lund (EL), 2024-10-23:
Når nu ministeren her i Folketingssalen siger, at vi faktisk godt ved, hvad der virker, så er det jo lidt mærkeligt, at ministeren til Avisen Danmark siger, at vi lige skal vide, hvad der virker, før vi kan sige, om regeringen vil sætte 80 mio. kr. af til ambulant behandling af voldsofre.
Rasmus Jarlov (KF), 2021-12-22:
Sporene for dansk økonomi er lagt af en international højkonjunktur, kraftigt stigende aktiekurser, enorm købekraft blandt danskerne, et stort indenlandsk forbrug, fordi folk ikke kan rejse, og ikke mindst af de reformer, som tidligere regeringer har lavet, og som har skabt et stærkt dansk arbejdsmarked med flere i beskæftigelse.
Lene Espersen (KF), 2004-04-21:
Jeg må blot sige til fru Line Barfod - og nu er det jo nærmest en gentagelse af, hvad der tidligere er blevet diskuteret i Folketingssalen - at jeg mener, at hele måden, man har tilrettelagt undersøgelseskommissioner på og det kommissorium, der er, giver et tilstrækkeligt grundlag til at få denne her sag fuldt ud belyst.
Louise Frevert (DF), 2005-11-29:
Det er med stor glæde, at vi er med i den her aftale, og det er da også med glæde, jeg kan konstatere, at Socialdemokraterne også tilslutter sig det her initiativ, som jeg jo på forhånd godt ved ikke er den hele løsning – det er ikke at gå hele planken ud for Socialdemokraterne – men det er dog et skridt på vejen, og det må hr. Arne Toft da også medgive.
Mattias Tesfaye (S), 2016-10-11:
Og det er derfor, vi nu prøver at appellere til, at den asylprocedure, som ligger til grund for Flygtningenævnets afgørelser, kommer til at danne grundlaget for en bedre diskussion end bare at diskutere, om Gammeltoft-Hansens gamle organisation eller Pia Kjærsgaard skal have ret.
Mai Mercado (KF), 2024-04-02:
Reelt vil man i forhold til den pågældende sag, altså FE-sagen, sikre, at forældelsesfristen ikke sprænges, men lad os være ærlige om, at det lovforslag med den forældelsesfrist kun kommer, fordi regeringen er blevet presset til det og er blevet presset til det af lige præcis det her forslag.
Tom Behnke (KF), 2011-03-15:
Det vil sige, at man der jo altså har været inde at lave en kriminalpræventiv og en sikkerhedsmæssig vurdering, for hvis ikke det er sådan, at det er nødvendigt, ja, så giver politiet ikke tilladelse til, at man kan sætte det op i boligforeninger eller boligområder i øvrigt, hvor der er behov for det.
Thomas Krog (SF), 2006-04-26:
De her ting, jeg refererer til, de 80 pct., der ikke får de fundamentale krav opfyldt med hensyn til, hvem der skal kontaktes ved leveringssvigt, og at man faktisk i rapporten fra statsamtet i Nordjylland anbefaler kommunerne at sørge for korrekt klagevejledning, det virker næsten pinligt, vil jeg sige.
Kaare Dybvad Bek (S), 2024-01-10:
Det er rigtigt – det har jeg anerkendt, og det gør jeg stadig væk gerne og vil gøre det til enhver tid – at hvis man ser det sådan, at det at træde ud af konventionerne er den eneste måde, hvorpå man kan løse de udfordringer, der er med tilstrømning til Danmark, med integration osv., så er det klart, at Dansk Folkeparti er det eneste parti.
Nicolai Wammen (S), 2020-06-04:
Et lovkrav om, at alle konsulentrapporter, der er bestilt af stat, kommuner og regioner, skal offentliggøres, vil indebære, at der vil skulle bruges ressourcer på at gøre den enkelte rapport tilgængelig, ligesom der vil skulle bruges tid på at gennemgå hver enkelt rapport for at vurdere, om der er oplysninger, der skal undtages efter bestemmelserne i offentlighedsloven.
Lisbeth Bech Poulsen (SF), 2015-10-29:
Men så har jeg nogle opfølgende spørgsmål: Hvordan er den her sag principielt anderledes i forhold til hele logningsdiskussionen om masseopbevaring af personfølsomme oplysninger? Fru Sofie Carsten Nielsen siger jo ofte i de her diskussioner, hvor vi ved der er et EU-direktiv eller anden EU-lovgivning på vej: Lad os da vente på det.
Rasmus Prehn (S), 2008-12-10:
Var det så ikke klog politik at sige: Jo, lad os lempe anlægsrammen lidt, så kommunerne kan lave kloge investeringer nu - noget, der tjener penge hjem til borgerne på sigt, noget, der er godt for klimaet, og noget, der sætter gang i beskæftigelsen?
Villy Søvndal (SF), 2001-05-07:
Jeg synes selv, man skal have sit fokus på stofmisbrugernes forhold, men det er en erkendt virkning, at kriminaliteten styrtdykker, det synes jeg også umiddelbart er indlysende, men det synes jeg ikke skal være det væsentligste argument; det er vel det, man i banko kalder en sidegevinst.
Pelle Dragsted (EL), 2023-11-28:
Det er statsministeren, der er statsminister, og som gennemfører den her skattereform, som altså har den her meget skæve fordeling, hvor dem i toppen, som har mange penge, altså dem, der tjener op til 2,5 mio. kr., får en meget stor skattelettelse, mens andre får mindre.
Kristian Thulesen Dahl (DF), 1999-04-09:
Men så vil jeg spørge Venstre på en anden måde: Er Venstre af den mening, at Venstre ikke er en del af det flertal på mødet, der var for, at regeringen kunne meddele den decharge? Føler Venstre, at man ikke er en del af det flertal, og at flertallet bag regeringens mulighed for at gøre det skal findes et andet sted?
Peter Skaarup (DF), 1999-01-15:
Det, der er karakteristisk ved Ole B. Hansen-sagen, som er anledningen til det her forslag, er jo, at både myndighederne i Danmark og i Spanien har været meget sløsede med behandlingen af det her, og Ole B. Hansen har gjort nar af de regler, der gælder for forældelse i Danmark ved hele tiden at udnytte de mindste muligheder, der måtte være for ham og hans advokat for at få forhalet sagen, og lige pludselig gik gruen så op for det danske Justitsministerium, men alt for sent, og derfor er det altså, vi har den situation, vi nu har, at Ole B. Hansen tilsyneladende er en fri mand alligevel.
Anders Samuelsen (RV), 2004-03-09:
Hvorfor er det, at vi skal finde os i, at Litauen, Slovakiet, Letland, Grækenland, Estland, Italien, Polen, Ungarn, Finland, Storbritannien, Tjekkiet, Spanien, Irland, Slovenien, Østrig, Cypern, Frankrig, Malta, Tyskland, Sverige, Belgien, Luxembourg, Portugal, Holland ud over lande som New Zealand, Australien, Canada, Japan og USA klarer sig bedre end Danmark?
Victoria Velasquez (EL), 2025-05-21:
Noget andet, som også kommer til at ramme hårdt, er, når huslejen simpelt hen galoperer af sted, og derfor vil jeg gerne høre, hvor Dansk Folkeparti står i forhold til at sikre et permanent huslejeloft, sådan at spekulanter og kapitalfonde ikke bare kan skrue huslejen op.
Troels Christensen (V), 2009-11-24:
Spørgsmålet om selve grundvilkåret har jeg svaret på, nemlig at hvis vi stadig væk har problemer på det felt, er det jo altså muligt for Team Danmark, som ministeren også var inde på, at gå i dialog med idrætsudøverne om, om det er en anden måde, man skal fordele pengene på, om man skal fokusere mere i stedet for at skyde de støttepenge, der er til rådighed, ud med spredehagl.
Rasmus Stoklund (S), 2020-11-19:
Nu er det jo ikke sådan, at man ikke har gjort en indsats hidtil – det har man jo også gjort under tidligere borgerlige regeringer og under den tidligere Thorning-Smith-regering osv. – for at få flere udlændinge i job, men det er klart, at enhver jo kan se, at indsatsen ikke er lykkedes.
Holger K. Nielsen (SF), 2000-09-06:
Så det er ikke udtryk for, at vi skal være passive, men vi har en vision om, at man på den ene side skal kunne have den aktive politik på de centrale, vigtige områder for et land og på den anden side stå uden for et projekt, som vi ikke tror på, som fører i den forkerte retning, som ikke giver det Europa, vi vil have.
Marianne Jelved (RV), 1998-11-03:
Til hr. Frank Dahlgaard, som stillede en række konkrete spørgsmål, vil jeg, inden jeg giver svarene på dem, sige, at jeg synes også, det, som hr. Frank Dahlgaard gav udtryk for, er interessant: at det nordiske samarbejde faktisk er et forbillede, der breder sig, og jeg synes også, den engelsk-irske diskussion om de her spørgsmål er interessant. Og jeg mener helt afgjort, at hvis vi kan bidrage til en konkret igangsættelse af den type samarbejde, er det noget, vi skal være meget åbne over for og prioritere, men det må selvfølgelig komme som spørgsmål fra de pågældende beslutningstagere i det pågældende område. Jeg vil bare gøre opmærksom på, at der er andre steder i verden, hvor man ser det nordiske samarbejde som et forbillede.
Astrid Krag (S), 2021-05-17:
Med beslutningsforslaget her foreslås det at pålægge regeringen at nedsætte en arbejdsgruppe, der skal undersøge mulighederne for midlertidigt at udelukke eller frakende en person retten til at arbejde inden for socialområdet, hvis personen er under begrundet mistanke eller tiltalt for at have påført en udsat borger en voldshandling eller anden grov forsømmelighed under udførelse af arbejdet.
Eyvind Vesselbo (V), 2010-12-16:
Men jeg synes bare altid, at det bliver noget bagvendt, når det bliver sådan, at det er os herinde i Folketinget, som står som de kloge og de vise og skal fortælle dem derude i kommunerne, hvad de skal gøre, og lægge rammerne, sådan at de ikke selv får lov at bestemme.
Henning Hyllested (EL), 2019-12-13:
Ministeren nævnte jo i sin tale en hel række af de der målrettede initiativer, vi tager, og bevillinger, vi foretager: LAG-midler, befordringsfradraget og landevejsprincippet, vi jo også har gennemført, og som jo også er et udtryk for de der ting.
Inger Støjberg (V), 2006-01-18:
Derfor glæder jeg mig også meget til, at regeringen, når vi når til februar, rent faktisk lægger nogle af de overvejelser frem, der er, når forligskredsen igen samles, og så håber jeg på, at vi får et lige så godt forhandlingsklima og debatklima, som vi havde før, da det drejede sig om lønmodtagernes barselfond.
Sophie Hæstorp Andersen (S), 2010-03-03:
Men Socialdemokratiet var en del af det forlig om sundhedsloven, og det, vi var med i og også har givet tilsagn om, er jo det her mantra om, at hvis nærhed eller kvalitet skal vægtes, bør man vælge at vægte kvalitet, og så må man jo undre sig lidt, når man ser, hvordan det har været på nogle områder.
Morten Messerschmidt (DF), 2008-04-22:
Kunne SF ikke bare for en enkelt gangs skyld få vendt skoene væk fra de bonede gulve og tilbage til virkeligheden og se på, hvad problemerne her reelt er, og indse, at det ikke altid handler om bare at være med i selskabet af japartier, men at det også nogle gange handler om at finde venner dér, hvor man rent faktisk kan få resultater?
Astrid Krag (S), 2020-01-08:
Og jeg synes jo lige præcis, at de institutioner er gode eksempler på, hvordan vi fra samfundets side gør, hvad vi kan, for at familier kan få deres hverdag til at hænge sammen, altså at der, mens mor og far er erhvervsaktive og går på arbejde, er nogle gode, trygge rammer for børnene i de daginstitutioner, de nu måtte komme i.
Pernille Vermund (NB), 2019-11-14:
Det her er min første forespørgselsdebat, og jeg må sige, at jeg simpelt hen er så glad for, at det sker lige præcis på det her emne, og at det er DF og Morten Messerschmidt, der har stillet forespørgslen, da det er en sag, der også ligger os meget på sinde.
Ole Sohn (SF), 2002-02-07:
Jeg vil godt spørge hr. Flemming Oppfeldt, om han finder det i overensstemmelse med en god borgerlig ånd, at man i bemærkningerne til lovforslaget argumenterer med, at halvdelen af de personer, som kunne gå ind i servicejob, forventes at blive ledige eller komme i aktivering.
Erling Bonnesen (V), 2015-01-27:
Det er også tankevækkende, når man f.eks. kontakter nogle af fødevarevirksomhederne og spørger dem, hvad der er nogle af de største bekymringer, så er svaret jo, at de er meget nervøse for, om der bliver råvarer nok i fremtiden, og det er selvfølgelig det, vi skal prøve at tage sigte på.
Freddie H. Madsen (DF), 2004-06-01:
en ren og skær ekspropriation af private lejligheder fra Enhedslistens side, når man foreslår, at kommunen skal have lov til at disponere over hver fjerde lejlighed i den private boligmasse. Er Enhedslisten ikke enig i, at der mangler boliger her i landet, og at vi skal gøre alt, hvad der står i vores magt for også at få den private sektor til at bygge nogle flere udlejningsboliger?
Ole Sohn (SF), 2005-04-12:
To af de præcise grunde til, at vi ikke gik med til de nedskæringer og forringelser, der skete specielt for de lavtlønnede i 1998, var jo, at vi var imod, at man forringede ordningen for de lavtlønnede, de nedslidte, sådan som Socialdemokratiet gik med til, og at man lavede nogle ordninger, som jeg vil tro at akademikerne med høj gage synes er udmærkede.
René Christensen (DF), 2010-12-02:
Nu spørger jeg egentlig bare ministeren, om man kunne forestille sig, at ministeren ville være åben over for at kigge på, om der i forhold til det med de gravide var mulighed for at finde nogle få midler, så vi kunne lave en form for forskning på området her og se, om vi igen kunne få den succes, som vi jo har haft i EU i forhold til de 0-3-årige, så det kunne blive måske ikke fuldt ud, som vi gerne vil have det, men dog et skridt i den rigtige retning.
Frank Aaen (EL), 1998-06-25:
Pinsepakken har en udmærket social profil, men det billede, som vi dér er med til at tegne sammen med regeringen, er regeringen nu i fuld gang med at ødelægge: lukning af Kommunehospitalet, opgivelse af at fjerne ventelisterne til daginstitutionerne, for lidt hjemmehjælp, for få plejehjem, en ringere boligstøtte.
Ellen Trane Nørby (V), 2018-03-15:
Det er initiativer, som jeg gerne vil rose og fremhæve, fordi det jo netop også handler om, at man lokalt tager et ansvar, at man har en holdning til, at man ikke ønsker at eksponere børn og unge for cigaretter, at man har en holdning til det, og at man deler ambitionen om, at vi skal have en røgfri generation, en generation, hvor børn og unge ikke begynder at ryge.
Bent Bøgsted (DF), 2011-02-01:
Jeg skal ikke gøre mig klog på, hvor mange sygdomstilfælde med lungehindekræft der vil komme efter 30 år, vi ved, at der kommer nogen med lungehindekræft, men om der er andre erhvervssygdomme, der opstår efter 30 år, vil jeg ikke lige gøre mig klog på.
Christian Friis Bach (RV), 2023-11-09:
Men jeg vil gerne sige lidt om tilgangen til menneskerettighederne, for der, hvor det foldes ud, kommer fokus til at være på de civile og de politiske rettigheder, og det, at vi netop anskuer menneskerettighederne ud fra de civile og politiske rettigheder, er faktisk kimen til den manglende ligeværdighed, som mange lande føler at de oplever.
Mikkel Bjørn (DF), 2023-02-07:
Vi ved, at dårlig mundhygiejne og dårlig tandsundhed kan medføre en række alvorlige følgesygdomme, og det er derfor også problematisk, at en del danskere ikke passer deres tænder jævnligt ved at gå til tandbehandling hos en tandlæge eller hos en tandplejer.
Henrik Dam Kristensen (S), 2009-11-05:
Jeg vil bare sige til hr. Vesselbos spørgsmål, at det jo er et forsøg på at fortsætte den ukonstruktive debat, som ministeren lagde for med, som Venstres ordfører fortsatte, og som jeg jo helt tydeligt forstår er en debat, der skal fortsætte frem til næste valgdato.
Jan Petersen (S), 2001-09-06:
Det, der jo er karakteristisk - og jeg har ikke sagt, at det ikke var en visionær finanslov, jeg har sagt, der var nogle, der ikke mente det; jeg sagde faktisk det modsatte - er, at vi med den for niende år i træk rykker solidt og ordentligt tættere og tættere på at få løst disse problemer.
Josephine Fock (ALT), 2018-10-25:
Vi jo ved, at der er større sandsynlighed for at begå kriminalitet tæt på det sted, hvor man bor, og det vil sige, at så vil du have en række borgere, der får en højere straf, fordi de bor i et udsat boligområde, fordi det er dér, de laver kriminalitet.
Bjarne Corydon (S), 2014-12-17:
Eksempelvis siger formand i formandskabet for Det Økonomiske Råd Hans Jørgen Whitta-Jacobsen , og jeg citerer, at hvis man ikke havde gjort det, så måtte man føre en strammere finanspolitik i en krise, hvor vi har behov for at styrke beskæftigelsen.
Kim Behnke (FP), 1998-06-24:
Hvis det så bare var slutningen på udviklingen, kunne man sige, at så kunne vi igen begynde at have et stigende betalingsbalanceoverskud, men alle afrapporteringer fra relevante eksporterhverv fortæller om tab af konkurrenceevne. Virksomhederne tigger og beder hver eneste dag, om ikke godt den kolossale byrde, det er at have lønmodtagere, kan blive gjort lettere, sådan at man får lavere skat på sine medarbejdere.
Jesper Langballe (DF), 2010-04-19:
Information havde forleden dag et, synes jeg, meget bevægende indlæg af et bestyrelsesmedlem i den dissidentorganisation, der hedder Frit Iran, Hussein Ferdowsipour, hedder han – det er formentlig forkert udtalt – og det indlæg kan ikke andet end at gøre et dybt indtryk på en.
John Vinther (KF), 2000-11-23:
Derfor vil jeg lægge op til, at vi nedsætter en kommission eller et udvalg, der nærmere kulegraver, hvorledes andre lande tildeler opholdstilladelse, giver asyl, i forhold til hvordan vi gør det i Danmark, og ser på, om der er en mulighed for, at vi ved at se lidt nærmere på de kriterier, vi lægger til grund, måske kan komme ned på en lidt lavere anerkendelsesprocent, uden at vi dermed mister vores anstændighed.
Christine Antorini (S), 2012-03-23:
Det er en af de ting, som jeg tror vi faktisk får rigtig meget ud af, altså at PPR-medarbejderne i langt højere grad kommer ud og spiller sammen med de vejledere, der er på skolerne allerede i dag, dem, der hedder af AKT-vejledere – jeg beklager, at der er rigtig mange forkortelser inden for det her felt, det er der – og AKT-vejlederne er dem, der arbejder med adfærd, kontakt og trivsel ude på de enkelte skoler.
Steen Gade (SF), 1998-04-28:
Men spørgsmålet går på, hvordan i alverden man kan læse det her, som er den største satsning på en udbygning af det økologiske landbrug i Danmark, der nogen sinde er besluttet i Folketinget - vi skal jo i år 2003 være oppe på, at omkring 10 pct. af landbrugsarealet skal være økologisk - hvordan i alverden man kan læse den realitet sådan, at den modarbejder det økologiske landbrug.
Joy Mogensen (S), 2021-03-16:
Selvfølgelig skal man også lære teori på de kunstneriske uddannelser, men det giver sig selv, at det må være i en underordnet rolle, mens man under uddannelses- og forskningsministerens uddannelser godt kan argumentere for, at der vil være uddannelser, som er hundrede procent akademiske, altså teoretiserende.
Pernille Skipper (EL), 2013-12-03:
Jeg kunne godt tænke mig at høre – nu har vi jo at gøre med en ny ordfører for Socialdemokratiet, siden vi havde debatten i foråret – om Socialdemokraterne har fundet et eksempel på, at den åbenhed, vi har i dag, er et problem; altså et konkret eksempel på, at den åbenhed der eksisterer i dag, er et problem.
Eigil Andersen (SF), 2015-04-14:
Når kommunen skal foretage det skøn, vil det være sådan, at det vil være langt billigst for kommunen, når man skal betale 80 pct., at den pågældende kommer på kontanthjælp, og tror den socialdemokratiske ordfører så ikke, ligesom jeg tror, at kommunens skøn vil være præget af, hvad der er billigst for kommunekassen?
Kristian Jensen (V), 2017-04-18:
På den baggrund kan regeringen ikke bakke op om forslaget, og i og med at der i bemærkningerne henvises til ejerskabsprogrammet i Nets, vil jeg bare bemærke, at Nets altså ikke er noget statsejet selskab, og at beslutningsforslaget, som netop retter sig mod statslige selskaber, ikke ville have haft nogen som helst indflydelse på incitamentsprogrammet i Nets.
Marlene Harpsøe (DF), 2017-12-07:
Det er et kæmpe problem, fordi det gør, at de medarbejdere, der allerede er i ældreplejen, skal løbe hurtigere, og det forringer arbejdsmiljøet – det må vi erkende – og vi kan også risikere, at endnu flere sådan set vælger at skifte branche.
Bruno Jerup (EL), 2021-03-26:
Det er også interessant, at vi nu fremadrettet får vi en årlig redegørelse fra Center for Cybersikkerhed om, hvor mange sager man har haft, og det vil sige, at vi ikke får mulighed for løbende at følge med i, hvornår der er noget i gang, men vi får en rapport efterfølgende om, hvor mange der har været.
Ane Halsboe-Jørgensen (S), 2021-11-24:
For at kompensere vores rettighedshavere for privatkopiering af ophavsretligt beskyttet materiale, der er tilladt efter ophavsretsloven, blev der med virkning fra den 1. januar 1993 indført en kompensationsordning, bedre kendt som blankmedieordningen.
Karsten Nonbo (V), 2003-01-30:
Så inden hr. Mogens Nørgård Pedersen svarer på det, der blev lagt i munden på mig, vil jeg da godt lige have, at hr. Mogens Nørgård Pedersen tager stilling til, om hr. Christian H. Hansen ikke har været udsat for det, som vi kalder et hjernebedrag hos hr. Christian H. Hansen.
Torben Hansen (S), 2010-02-23:
Men det første spørgsmål var i al sin simpelhed: Vil ministeren være med til, at vi, når det her er gennemført, forsøger også at få lavet en evaluering af, hvordan det her rent faktisk fungerer ude på virksomhederne, altså undersøge, om det her nye regelsæt rent faktisk fungerer, og vi får et bedre arbejdsmiljø?
Mads Fuglede (V), 2020-06-11:
Man kan have mange diskussioner om islam, men når bemærkningerne læner sig op ad grundlovens ord om sædelighed, er vi inde og røre ved religionsfriheden, og det gør, at vi ikke kan støtte beslutningsforslaget i sin nuværende form, men i stedet for vil fremsætte vores eget beslutningsforslag om at stoppe bønnekald i det offentlige rum.
Pia Adelsteen (DF), 2010-05-20:
Kriminalforsorgen er i øjeblikket i gang med at gennemføre anbefalingerne, som Servicestyrelsen har lavet i »Køreplan for god løsladelse«; en af anbefalingerne er et løsladelsesmøde mellem den dømte og de involverede myndigheder senest 3 måneder før selve løsladelsen.
Leif Lahn Jensen (S), 2020-04-21:
Det vil sådan set sige, at man i Dansk Folkeparti er gået fra at være enige med os herovre i at sige, at det, når aktiveringsindsatsen er lig nul, når de her mennesker, samtidig med at de ikke kan blive hjulpet ved kommunerne, så heller ikke kan finde noget arbejde, fordi det er rigtig svært at finde noget – virksomhederne koncentrerer sig jo om at overleve og passe på de medarbejdere, de har – selvfølgelig er sværere end normalt for de her mennesker at finde sig et arbejde, til nu ikke længere at mene det.